text: Finestrat celebra jornades gastronòmiques dedicades a la cuina italiana del 21 al 29 de setembre – Ayto. de Finestrat
  El temporal segueix a Finestrat sense incidències significatives i amb el funcionament correcte de la canalització del barranc de la Cala
  Del 21 al 29 de setembre Finestrat celebra les "Jornades Gastronòmiques de cuina italiana". Impulsades des de la Regidoria de Turisme dins del projecte "Finestrat Gastronòmic" i en col·laboració amb l'empresa GastroEventos, aquesta iniciativa té com a objectiu donar a conéixer l'oferta de restauració local a través de les receptes més típiques d'Itàlia.
  De moment, huit restaurants han confirmat la seua participació en aquestes jornades: en el nucli històric són Pizzorante Mangiare i Pizzería Paradiso; en el Bulevard comercial, Lucciano i Tagliatella; i en la zona costanera de la Cala, Yenco, Lucciano Cala de Finestrat, Antiu Xixona i Cala Beach.
  El menú participant estarà compost per plats típics italians, incloent-hi entrant, plat principal, postres i beguda. Quant al preu, oscil·larà entre 18 i 25€ (IVA i beguda inclosos).
  Per a dinamitzar la participació en aquestes jornades GastroEventos sortejarà una menjar/sopar per a 2 persones i 5 safates de degustació de Forn d'Honorato. Per a això, en la xarxa social Instagram hauran de fer Like en GastroEventos i en l'esdeveniment "Cuina italiana" i anomenar a 2 persones amb què anirien a aquestes jornades. Podran participar des d'aquest dimecres, 18 de setembre, fins a aquest divendres, dia 20.